OpenLLM-France/wikimedia huggingface dataset:
# Arroparen eta ehungintzaren historia

Arroparen eta ehungintzaren historiaren ikerketak ehun eta bestelako materialek historian zehar izan duten erabilgarritasuna jarraitzen du. Aldi berean, ikerketa honek teknologiak ehungintzan izan duen garapena eta garrantzia ikertzen ditu. Arroparen erabilera gizakiak soilik duten ezaugarri soziala da. Ezin daiteke ziurtatu noiz hasi ziren gizakiak arropak eramaten, baina antropologoak diotenez animalien azalak zein landaredia erabiliak ziren hotzaz, euriaz, beroaz eta abarrez babesteko; bereziki klima berrietara egokitzeko. Bai arropa zein ehuna garrantzitsuak izan dira gizakiaren historian. Material eta gizarte desberdinen isla dira. Hortaz gain, azken hamarkadetan bizi izandako teknologiaren aurrerapenen adierazgarri dira. Gaur egun, arroparen esanahi soziala gizarte bakoitzaren kulturaren erreflexu da.
Ehunak fibra ehunduak dira, haria bihurtzen direnak eta ondorioz korapilatu, ehun edo josi egiten direnak oihalak egin ahal izateko. Hauek, Harri Aldian agertu ziren Ekialde Ertainean. Antzinatik gaur egunera, ehungintzaren produkzioaren inguruko metodoak garapen konstante bat jasaten joan dira, eta aldi berean ehunen eskuragarritasunak hainbat eragin izan zituen jendeak euren jabetzak nola eraman jakiteko, zer arropa jantzi edo beraien inguruak nola apaintzen jakiteko.
Ehungintzan eta jantzigintzan ikasketarako jarduten duten iturriek arkeologiari esker lortutako materialak edukitzen jarraitzen dute, Ehunaren irudikapena eta honen produkzio prozesua artearen arloan, eta produkzioaren, eskuratze prozesuaren, erabiltzearen eta inguruan jarduten duten agiriak. Ehungintzaren historiaren ikasketa, bereziki hasierako garaietan, material kulturaren parte dira.

## Kanpo estekak

* Datuak: Q2501507
* Multimedia: History of clothing / Q2501507
# Argia (1921-1936)

Argia 1921etik 1936ra bitartean argitaratu zen euskal astekaria izan zen. 1921ko apirilaren 24an sortu zen, Bitor Garitaonaindiaren zuzendaritzapean. Apaiz talde batek gidatua, erlijioa eta baserri gaiak erabili zituen. Nekazari jendeari zuzendua zen. Garitaonandiaren ondoren, P. Etxeberria, Jose Arrue, Anbrosio Zatarain eta Andres Arzelus «Luzear» izan ziren zuzendariak. 1936ko altxamendu frankistarekin batera amaitu zen Argia.
Koldo Mitxelena Kulturunearen hemeroteka digitalean eskuragarri daude aldizkariaren zenbaki guztiak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012-10-02 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Koldo Mitxelena Kulturunearen hemeroteka
* Datuak: Q12253921
# Argi kontra biluzik

Argi kontra biluzik (frantsesez: Nu en contre-jour) Albert Marquet fauvista estiloko margolari frantsesak 1909-1910an olio mihise gainean egindako lana da. Emakume modeloa zutik dago, eskuak atzeko aldean jarrita, leiho bati bizkarra emanez. Artista argi-ilunez jolasten du. Leihoaren beste aldean hiria irudikatu daiteke. Bordeleko Arte Ederren Museoan erakusten da.

## Erreferentziak

* ↑ http://notrebvc.blogspot.com/2015/11/musee-des-beaux-arts-de-bordeaux-28.html

## Kanpo estekak

* Datuak: Q47495491
# Argi kurba

Astronomian argi kurba objektu astronomiko edo zeruko toki baten argi intentsitatearen grafikoa bat da, denboraren arabera. Argi kurba espektroko gune berezi edo banda fotometriko berezi batetik abiatuta egiten da: adibidez B banda iragazki urdinarekin eta V banda iragazki berdearekin.
Argi kurbak aldikakoak izan daitezke, izar bitar itzaltzaileen, zefeida izar aldakoren edo beste izar aldakor batzuen kasuan, edo ez aldikakoak, noba baten, izar aldakor kataklismiko baten edo supernoba baten kasuan bezala.
Argi kurben azterketek, beste behaketa batzuekin batera, hauek eragiten dituzten prozesu fisikoei buruzko informazio ugari eman lezakete edo eurei buruzko teoria fisikoak estutu ditzakete.
Planetologian argi kurba bat planeta txiki edo ilargi baten errotazio periodoa estimatzeko erabil daiteke. Lurretik, sarri ezin daiteke ikusi gure Eguzki-sistemako objektu txiki bat, ezta teleskopiorik ahaltsuenekin ere, objektuaren itxurazko tamaina angeluarra CCD kamera baten pixel bat baino txikiagoa baita. Horregatik astronomoek objektuak eragindako argi kopurua denboraren arabera neurtzen dute (argi kurba). Argi kurbaren tontorrak ikusiz objektuaren errotazio maiztasuna estima daiteke, objektuaren zati batzuk batez bestekoa baino ilunago edo dizdiratsuagoak direla onartuz.

## Kanpo estekak

* Datuak: Q675076
* Multimedia: Light curves (astronomy) / Q675076
# Argia (argipena)

Argia izenak adiera hauek ditu:
* Argia: erradiazio elektromagnetikoa.
** Zodiakoko argia: Ilargirik gabeko gau batean ekliptikaren planoaren luzeran hedatzen den argi banda ahula.
* Argia: euskarazko aldizkaria.
** Argia Sariak: aldizkari honek ematen dituen sariak.
* Argia: 1921 eta 1936 artean Donostian argitaratu zen euskarazko astekaria.
* Argia Dantza Taldea: Donostiako euskal dantzen taldea.
* Izarren argia: 2010 urtean Baleuko S.L.k ekoiztutako euskal filma.
# Argia Garrido

Argia Garrido Beristain (Zaragoza, Espainia, 1972) historialaria eta irakaslea.

## Biografia

Zaragozan (Espainia) jaio zen 1972an, baina gurasoak ondarroarrak ditu. Historian lizentziatu zen 1996an.
Ahozko historian aritu da, eta historia eta feminismoari buruzko tailerrak eman ditu Mallorca eta Zaragozan. Fundación de Investigaciones Marxistas elkartean lagundu du, ahozko dokumentuen artxiboa sortzen. Nazien kontzentrazio-esparruetan egondako espainiarrak elkarrizketatu zituen.
1999an Aragoiko Gorteetako hauteskundeetara aurkeztu zen, IUren zerrendetan, bigarren postuan.
2000. urtean Ondarroako Historia Zaleak elkartearen sortzaile izan zen.
2004an Ondarroako Celedonio Arriola eskolari buruzko ikerketa bat argitaratu zuen, bertan ikasitakoen testigantzak jasoz.
Irakaslea da Aragoin, bigarren hezkuntzan.

## Publikazioak

* Celedonio Arriola eskolak 1929-2004, Ondarroako Eskola Publikoa, Ondarroa, 2004
* "Gure amonak historia egiten", Ondarroa 2001, Ondarroako Historia Zaleak, 2001. 128-141 orrialdeak.
* "Saturrarango kartzela", Ondarroa 2003, Ondarroako Historia Zaleak, 2003. 176-207 orrialdeak.

## Erreferentziak

* ↑ «Boletín Oficial De Aragón» www.boa.aragon.es (Noiz kontsultatua: 2020-03-10).
* ↑ Garrido, Argia. (2014). Celdonio Arriola eskolak 1929-2004. Ondarroako Eskola Publikoa.
* ↑ Garrido, Argia. (PDF) Gure amonak historia egiten. (Noiz kontsultatua: 2020ko martxoak 10).
* ↑ Garrido, Argia. (PDF) Saturrarango kartzela. (Noiz kontsultatua: 2020ko martxoak 10).
* Datuak: Q87441135
# Asunción Tlacolulita (udalerria)

Asunción Tlacolulita Mexikoko udalerri bat da. Oaxaca estatuan kokatua dago. 2010ean 842 biztanle zituen 175,35 km²ko azaleran. Herriburua [[Asunción Tlacolulita (Asunción Tlacolulita)|Asunción Tlacolulita]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3846570
# Asunción Ocotlán (udalerria)

Asunción Ocotlán Mexikoko udalerri bat da. Oaxaca estatuan kokatua dago. 2010ean 2.612 biztanle zituen 4,19 km²ko azaleran. Herriburua [[Asunción Ocotlán (Asunción Ocotlán)|Asunción Ocotlán]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3845852
# Asunción Ruiz

Asunción Ruiz Guijosa (Madril, 1966) madrildar ingurumen-teknikaria da, Espainiako Ornitologia Elkarteko (SEO/BirdLife) zuzendari exekutiboa.

## Bizitza

1989an Zientzia Biologikoetan graduatu zen Madrilgo Unibertsitate Autonomoan (UAM). Ingurumen-biologian espezializatutako lehen promozioan parte hartu zuen. Ingurumen-kudeaketa enpresan diplomaduna da.
UAMeko Ekologia Departamentuaren bidez sartu zen lanbide munduan. Ondoren, enpresa estatuko eta nazioarteko aholkularitza-enpresa pribatuetan hasi zen lanean. Sektore pribatuaren barruan, laborategi batean ere lan egin zuen limnologian, hau da, ekosistema akuatiko edo urtarren azterketan. 1993an, proiektu-teknikari gisa, SEO/BirdLife erakundean sartu zen. Erakunde hori Espainiako natura eta biodibertsitatea aztertzeaz eta kontserbatzeaz arduratzen da. 2004an, proiektuen kudeaketako zuzendari izendatu zuten. 2010ean, GKE kontserbazionista horretako zuzendari exekutibo izendatu zuten. Hona hemen bere esaldi errepikatuenetako bat:
   Txoritxoak naturaren osasunaren argazki dira.
Espainiako espazioen ingurumen-egoeran aditua da, hala nola, Natura 2000 Sarean edo biosferaren erreserban. Berak egindako lan eta hitzaldi askotan adierazten du lanak askotarikoak izan daitezkeela, besteak beste, Natura Sareko gune batzuetan estepa-inguruneak mantentzeko abeltzaintza-kudeaketa nolakoa izan behar duen definitzea, azterketa berritzaileak egitea, edo, itsas hegaztientzako itsasoko gune garrantzitsuak zein diren identifikatzea. Honako hauxe da Asunciónen ametsetako bat:
   Inork ez du zalantzan jartzen Prado Museoaren ondarea garrantzitsua dela. Bada, niri gizartea naturalizatzea gustatuko litzaidake, Espainian dugun natura Pradoko koadroak bezain garrantzitsua dela konturatzeko. Gure natur ondarea kulturala bezain garrantzitsua da.
Hainbat argitalpen eta monografiaren egilea edo editore nagusia da, hala nola, miru errealari, gabai balearrari eta uretako hegaztien negualdiari buruzkoak, Espainiako hegazti ugaltzaileen atlasa, Andaluziako hegaztien liburu gorria eta Espainiako itsas hegaztien kontserbaziorako eremu garrantzitsuen inbentarioa.

## Erreferentziak

* 1 2 3 4 «"La golondrina o el gorrión están amenazados"» La Vanguardia 2019-01-13.
* 1 2 3 4 5 «Directora Ejecutiva» SEO/BirdLife 24 de enero de 2012.
* ↑ Un proyecto español gana el Premio Natura 2000 de Comunicación de la CE. .
* 1 2 «“Las aves nos enseñan a salvar el Planeta” // Asunción Ruiz, directora ejecutiva de SEO/Birdlife | Alternativas Económicas» alternativaseconomicas.coop.
* 1 2 3 Asunción Ruiz, nueva directora de SEO/BirdLife: “No hay enemigos del medio ambiente, hay desinformados”.. .
* ↑ Carta abierta de un gorrión común a la Moncloa.. .
* ↑ Reflexiones: las políticas de Medio Ambiente en España y la agenda 2030 de la ONU.. .
* ↑ «Asunción Ruiz: “España es el 2º país del mundo con más Reservas de la Biosfera, y el 1º en la Red Natura 2000, lo que nos convierte en un lugar excepcional”» Mediaset 24 de julio de 2013.

## Kanpo estekak

* Datuak: Q105321085
# Asur (argipena)

Ashur, Assur edo Asur izan daiteke:
* Asur, Landetako udalerria.
* Asiria:
** Assur hiria, Inperioa sortu zuena.
** Asur, asiriar mitologiako jainko nagusia
** Ashur asiriar izen berezia
* Asur, Noeren iloba
* Asur (India), Tamil Naduko udalerria
* Ashur (Iran), Irango udalerria
# Asunción Nochixtlán (udalerria)

Asunción Nochixtlán Mexikoko udalerri bat da. Oaxaca estatuan kokatua dago. 2010ean 17.820 biztanle zituen 336,75 km²ko azaleran. Herriburua [[Asunción Nochixtlán (Asunción Nochixtlán)|Asunción Nochixtlán]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q13362647
* Multimedia: Asunción Nochixtlán Municipality / Q13362647
# Asuni

Asuni Oristanoko (Sardinia, Italia) udalerria da.

## Kanpo estekak

* Datuak: Q382600
* Multimedia: Asuni / Q382600
# Asur (jainkoa)

    Artikulu hau asiriar jainkoari buruzkoa da; beste esanahietarako, ikus «Asur (argipena)».
Asur Asiriako inperioaren sortzailearen izen mitikoa da. Baita asiriarren jainkoa ere. Irudietan, disko hegodun baten itxuran azaltzen da gehienetan. Hasieran, ostera, zuhaitz baten itxura zuen.

## Erreferentziak

* ↑ Euskaltzaindia. (2014-03-28). (PDF) 175. araua: Antzinateko pertsona-izenak eta izen mitologikoak (I): Mesopotamia, Mediako Inperioa, Akemenestar Inperioa eta Lidia. Bilbo, 4 or..
* ↑ Lur entziklopedietatik hartua.

## Kanpo estekak

* Datuak: Q685878
* Multimedia: Ashur (god) / Q685878
# Asunción Villamil

Asunción María Aurora Cagigal Gutiérrez de Ceballos y Gutiérrez Alzaga, izen artistikoz Asunción Villamil (Bilbo, 1926 – Madril, 2010eko abenduaren 25a) bizkaitar aktorea izan zen.

## Biografia

Aita Jesús Cagigal Gutiérrez de Ceballos eta ama Amelia Gutiérrez Alzaga izan zituen. José María Cagigal bere neba ospetsua izan zen kirol munduan. Antzerkian eta telebistan lan egin zuen, batez ere Televisión Españolan. Pablo Sanz senarrarekin batera bere konpainia sortu zuen 1980ko hamarkadan.

## Erreferentziak

* ↑ ABC, 2011-1-2
* Datuak: Q5710134
# Arbizon

Arbizon (2.831 m) Pirinio Garaietako mendia da, izen bereko mendizerraren tontor nagusia dena. Aturri ibaiaren iturrietako bat den Aturri Payollekoa bere iparraldeko magalean jaioa da.

## Kanpo estekak

* Datuak: Q2859683
* Multimedia: Arbizon / Q2859683
# Arblada lo Baish

Arblada lo Baish (okzitanieraz Arblada lo Baish, frantsesez eta ofizialki: Arblade-le-Bas) Okzitaniako udalerri bat da. Administratiboki Frantziako Gers departamenduan dago, Okzitania eskualdean. 2013an 152 biztanle zituen.

## Demografia
### Biztanleria

2007an Arblade-le-Bas udalerrian erroldatutako biztanleak 130 ziren. Familiak 45 ziren, horien artean 11 pertsona bakarrekoak ziren (11 bakarrik bizi ziren gizonak), 19 seme-alabarik gabeko familiak ziren eta 15 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 60 etxebizitza zeuden, 48 familiaren etxebizitza nagusia ziren, 8 bigarren erresidentzia ziren eta 4 hutsik zeuden. 59 etxeak ziren eta 1apartamentu bat zen. 48 etxebizitza nagusietatik 44 bere jabearen bizilekua ziren, 2 alokairuan okupaturik zeuden eta 2 doan lagata zeuden; 1ek bi gela zituen, 3 etxek hiru zituzten, 16 etxek lau zituzten eta 28 etxek bost zituzten. 32 etxek euren parking plaza propioa zuten azpian. 14 etxetan ibilgailu bat zegoen eta 29 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Arblade-le-Bas udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 0 |
| 4 | 70-74 | 4 |
| 4 | 65-69 | 4 |
| 0 | 60-64 | 4 |
| 0 | 55-59 | 0 |
| 8 | 50-54 | 4 |
| 8 | 45-49 | 4 |
| 0 | 40-44 | 8 |
| 8 | 35-39 | 4 |
| 12 | 30-34 | 0 |
| 4 | 25-29 | 8 |
| 4 | 20-24 | 4 |
| 0 | 15-19 | 4 |
| 4 | 10-14 | 4 |
| 0 | 5-9 | 0 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 76 ziren, horien artean 53 aktiboak ziren eta 23 inaktiboak ziren. 53 pertsona aktiboetatik 51 lanean zeuden (31 gizon eta 20 emakume) eta 3 langabezian zeuden (2 gizon eta 1 emakume). 23 pertsona inaktiboetatik 8 erretiraturik zeuden, 1 ikasten zegoen eta 14 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 ibilgailuen saltze eta konpontze enpresa zen, 1 zerbitzu enpresa zen eta 1 administrazio publikoko enpresa zen.
2000. urtean Arblade-le-Bas udalerrian 8 nekazaritza-ustiategi zeuden, 250 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1143509
* Multimedia: Arblade-le-Bas / Q1143509
# Arbizketa parkea

Arbizketa parkea :
| Donostia, Antigua ||
| Herrialdea Lurraldea | Euskal Herria Gipuzkoa |
| Arbizketa parkea Arbizketa parkea Arbizketa parkea ||
| Koordenatuak: | 43°19′01.24″N 2°00′28.68″W﻿ / ﻿43.3170111°N 2.0079667°W﻿ / 43.3170111; -2.0079667 |
Arbizketa parkea Gipuzkoako Donostia hiriburuan dagoen parke bat da. Igeldo mendiaren magalean dago, Antigua auzoan.

## Kanpo estekak

* Datuak: Q25474469
# Arbizelaiko zubibidea

Arbizelaiko zubibidea Aretxabaletaren iparraldean dagoen tirante-zubia da. AP-1 autobideak Deba ibaiaren harana gainditzeko beharrezkoa da. 2009an inauguratu zen.

## Izena

Inguru horretan Arbizelai baserria izan zen eta haren izena toponimo bihurtu da dagoeneko, horren adibide dira zubibideaz gain bertan kokatzen den industriagunea ere.

## Historia

2006ko urtarrilean abiatu zituzten lanak eta 2009ko maiatzaren 22an inauguratu zen zubia.

## Ezaugarriak

Zubibideak 424,32 metrotako luzera du eta errepideari arku itxura ematen dio. Sei zutabe eta beraz zazpi argi dauzka. Argi bakoitzaren neurria desberdina da, denetan handienak 140 metrotako luzera du.
Tarte luzeena den horrek Deba ibaia, Aretxabaletako sarrerako bidea eta Aretxabaletako sahiesbidea (GI-627) salbatzen ditu gainetik. Horretarako bi dorre altxatzen dira eta bakoitzak alde banatara altzairuzko bederatzi kable luzatzen ditu taulari eusteko. Dorre hauek 2,20 metrotako zabalera eta 30,59 metrotako altuera dute, taulatik gora neurtuta. Zubibideak haranarekiko hartzen duen altuera maximoa 25 metrotakoa da.
Hegoaldera eginez, Arbizelaiko zubibidearen jarraian Basagoitiko zubibidea dago, honek ere 427 metroko luzera du baina diseinua erabat desberdina da, "V" itxurako zutabeek eusten diote zubiari. Bigarren zubi honek Basokotia errekaren harana salbatzen du. Biak ala biak Isurieta auzoko lurretan kokatzen dira.

## Erreferentziak

* 1 2 (Gaztelaniaz) «Se inaugura el puente de Arbizelai, el tramo que restaba por abrir en la AP-1» El Diario Vasco 2009-05-22 (Noiz kontsultatua: 2022-04-30).
* ↑ «ARBIZELAI - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2022-04-30).
* 1 2 3 «Urtarrilean hasiko dituzte Arbizelaiko zubiaren lanak - Aretxabaleta» Goiena.eus (Noiz kontsultatua: 2022-04-30).
* 1 2 Quirce, El Lobo. (2015-07-16). «CAZANDO PUENTES: VIADUCTO DE ARBIZELAI SOBRE RÍO DEBA» CAZANDO PUENTES (Noiz kontsultatua: 2022-04-30).
* ↑ (Gaztelaniaz) «Arbizelai, el puente sobre el río Deba» El Diario Vasco 2008-07-15 (Noiz kontsultatua: 2022-04-30).
* ↑ (Ingelesez) «Basagoiti Viaduct (Aretxabaleta, 2008)» Structurae (Noiz kontsultatua: 2022-04-30).
* ↑ «Puentes de Arbizelai, Basagoiti, Besaya y Etxebarri - AEC - Asociación Española de la Carretera» www.aecarretera.com (Noiz kontsultatua: 2022-04-30).

## Kanpo estekak

* Datuak: Q111781364
# Arbizuko Abertzaleak

Arbizuko Abertzaleak Espainiako Alderdien Legea onartu ondoren Arbizun sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 40 izan ziren boto nuluak, emandako botoen %6,88.

## Ikus, gainera

* Espainiako Alderdien Legea

## Kanpo estekak

* Datuak: Q12253878
# Arbo

Arbo Galiziako Pontevedrako probintzian dagoen A Paradanta eskualdeko udalerria da.

## Parrokiak

* Arbo (Santa María)
* Barcela (San Xoán)
* Cabeiras (San Sebastián)
* Cequeliños (San Miguel)
* Mourentán (San Cristovo)
* Sela (Santa María)

## Kanpo estekak

* Arboko udal webgunea
* Datuak: Q630031
* Multimedia: Arbo / Q630031
# Arbiz eta Auzoak

Arbiz eta Auzoak Balmasedan dagoen auzoa da, La Calzada geralekutik gertu.

## Ikus, gainera

* Enkarterri

## Kanpo estekak

* Datuak: Q48750216
# Babesleku nuklear

Babesleku nuklearra leherketa, istripu edo eraso nuklear batetik jendea babesteko bereziki diseinatua dagoen gune itxi eta isolatua da. Babesleku nuklear hauetako asko Gerra Hotzaren garaian defentsa zibil modura eraikiak izan ziren.

## Motak

Funtzioaren arabera hiru babesleku nuklear mota sailkatu daitezke:
* Epe laburreko babeslekuak (1-7 egun): leherketak eragindako talka uhinetik eta sutetaik babes ematen du.
* Epe ertaineko babeslekuak (1-6 hilabete): negu nuklearraren eraginetik babes ematen du (leherketaren ondorioz estratosferan hautsa masiboki jaurtiki eta klimaren hozketa ematen da).
* Epe luzerako babeslekuak (6 hilabetetik aurrera): Teorian erradioaktibitatea guztiz desagertu edo murriztu arte elementu erradioaktiboetatik babes ematen du.

## Ikus gainera

* Bunker
* Aire-erasoentzako babesleku
* Lubaki

## Kanpo estekak

* Datuak: Q1571844
* Multimedia: Fallout shelters / Q1571844
# Babettes Gæstebud

Babettes Gæstebud 1987ko Gabriel Axel daniar zinema zuzendariaren film dramatiko bat da. Isak Dinesen (Karen Blixen) idazlearen istorio batean oinarritua dago.
Ingelesa ez den hizkuntza batean egindako film onenaren Oscar Saria irabazi zuen.

## Argumentua

Oharra: Atal honek istorio osoa edo amaiera argitzen du.
Babette, paristar jatetxe ospetsu bateko sukalde buruak, 1871ko Parisko Komunaren errepresiotik ihes egin du. Danimarkara erbesteratzen da, herri txiki batera, bi andre zaharren zerbitzari lan eginez.
Urtero erosten du loteria kupoi bat. Hamabost urte burura, sari potoloa tokatzen zaionean, bere bizitza bandintzak hobetu beharrean, gau batez goi-mailako bankete bat emateko erabiltzen du diru guztia.

## Aktoreak

* Stéphane Audran: Babette Hersant
* Bodil Kjer: Philippa (zaharra)
* Birgitte Federspiel: Martine (zaharra)
* Jarl Kulle: Lorens Löwenhielm jenerala (zaharra)
* Jean-Philippe Lafont: Achille Papin
* Vibeke Hastrup: Martina (gaztea)
* Hanne Stensgaard: Philippa (gaztea)
* Gudmar Wivesson: Lorens (gaztea)
* Bibi Andersson: suediar gortesaua
* Pouel Kern: artzaina, aita
* Bendt Rothe: Nielsen, eliztarra
* Cay Kristiansen: Poul, eliztarra
* Lisbeth Movin: alarguna, eliztarra
* Preben Lerdorff Rye: kapitaina, eliztarra
* Ebbe Rode: Christopher, eliztarra
* Else Petersen: Solveig, eliztarra
* Asta Esper Andersen: Anna, eliztarra
* Holger Perfort: Karlsen, eliztarra
* Ebba With: Löwenhielmren izeba
* Axel Strøbye: Löwenhielmen zaldizaina
* Finn Nielsen: dendaria
* Ghita Nørby: Kontalaria

## Kanpo estekak

* Babettes Gæstebud filmaren IMDBko fitxa irakurgai (Ingelesez)
* Datuak: Q797679
# Babice (Hradec Královéko barrutia)

Babice (alemanez: Babitz) Txekiako udalerri bat da, Hradec Královéko barrutian kokatua. 2018ko datuen arabera 189 biztanle zituen 2,55 km²ko azaleran.

## Kanpo estekak

* Udalaren webgune ofiziala
* Datuak: Q797683
* Multimedia: Babice (Hradec Králové District) / Q797683
# Babesletza (argipena)

Babesletza terminoak adiera ezberdinak ditu:
* eskualde bat beste herrialde batzuetako estatuek administratzeari deritzo, eskualde horretako agintearen baimenaz. Babesletzaz administraturiko eskualdeari protektoratu deritzo.
* Fundazioen jarduna zaintzeko ardura duen organoa da.